open-index/open-wikipedia-markdown huggingface dataset:
פרנסיס קיירמה

**פרנסיס קיירמה** (באנגלית: **Francis Kyeremeh**; נולד ב-22 ביוני 1997) הוא כדורגלן גנאי המשחק בעמדת הקשר ההתקפי בסרייבו.

## קריירה
קיירמה התחיל את הקריירה שלו בברונג אהארו סטארס ממולדתו, ובקיץ  חתם בקבוצת יגודינה מליגת העל הסרבית. ב-13 בספטמבר 2015 ערך את הופעת הבכורה שלו בקבוצה, בניצחון 2–0 על OFK בלגרד, בו גם כבש את שער הבכורה שלו. במהלך העונה שיחק במקביל גם בקבוצת הנוער של המועדון, ובקבוצה הבוגרת ערך בסך הכל 23 הופעות ליגה, בהן כבש שלושה שערים.

בקיץ  חתם קיירמה לשלוש שנים ברדניק סורדוליצה. ב-26 באוגוסט 2016 ערך את הופעת הבכורה שלו בקבוצה, בהפסד 0–1 למטלאק גורניי מילנובאץ. ב-8 באפריל 2017 הורחק בהפסד 1–2 לפרטיזן בלגרד. בסך הכל שיחק קיירמה שלוש שנים במועדון, במהלכן ערך 90 הופעות בליגת העל הסרבית, וכבש ארבעה שערים.

ב-30 ביולי 2019 הגיע קיירמה לישראל ונבחן במדי הפועל תל אביב בהפסד 2–3 למ.ס. אשדוד בגביע הטוטו, בו גם הבקיע את שער הבכורה שלו במועדון. למחרת חתם קיירמה לעונה אחת בהפועל תל אביב, עם אופציה לעונה נוספת. ב-23 בספטמבר 2019 ערך את הופעת הבכורה שלו בליגת העל, כשנכנס כמחליף בהפסד 0–3 להפועל באר שבע. את שער הבכורה שלו בליגת העל כבש ב-6 באוקטובר 2019, במשחק מול הפועל רעננה שהסתיים בתיקו 2–2. הוא שוחרר מהקבוצה בינואר 2020.

במרץ , חתם בז'לגיריס וילנה מליגת העל הליטאית.

## קישורים חיצוניים

## הערות שוליים

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני יגודינה
קטגוריה:כדורגלני הפועל תל אביב
קטגוריה:כדורגלני ז'לגיריס וילנה
קטגוריה:כדורגלני סרייבו
קטגוריה:כדורגלנים זרים בישראל
קטגוריה:ספורטאים זרים בסרביה
קטגוריה:ספורטאים גנאים בישראל
קטגוריה:ספורטאים זרים בליטא
קטגוריה:ספורטאים זרים בבוסניה והרצגובינה
קטגוריה:גנאים שנולדו ב-1997
ג'ון גלאבר

**ג'ון סורסבי גלאבר ג'וניור** (באנגלית: **.John Soursby Glover Jr**; נולד ב-7 באוגוסט 1944) הוא שחקן ומדבב אמריקאי שהתפרסם בשל תפקידי נבל רבים, בעיקר דמותו של ליונל לות'ר, אביו של לקס לות'ר בסדרת הטלוויזיה "סמולוויל".

## ביוגרפיה
גלאבר נולד בעיר קינגסטון  שבמדינת ניו יורק וגדל בסולסברי, מרילנד, שם למד בתיכון ויקומיקו ובאוניברסיטת טאוסן . לאחר מכן למד בבית הספר למשחק בוורלי הילס פלייהאוס  שבבוורלי הילס, קליפורניה.

ב-2016 התחתן עם הפסל אדם קורצמן לאחר 22 שנות היכרות.

## פילמוגרפיה

### משחקי וידאו

## קישורים חיצוניים

קטגוריה:אמריקאים ילידי מדינת ניו יורק
קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:שחקנים להט"בים אמריקאים
קטגוריה:שחקנים הומוסקסואלים
קטגוריה:בוגרי אוניברסיטת טואוסון
קטגוריה:אמריקאים שנולדו ב-1944
בטווס-אי-קוייד

**בטווס-אי-קוייד** (בוולשית: **Betws-y-coed** ; "בית התפילה בחורש") הוא כפר וקהילה הממוקמת בעמק נהר הקונווי במחוז קונווי שבצפון ויילס, הממלכה המאוחדת. משום מיקומה וחשיבותה לתיירות באזור מוכרת העיירה בכינוי "השער לסנודוניה".

העיירה שוכנת במפגש נהרות הקונווי והל'וגווי ובצומת דרכים חשובה המחברת את כביש הוליהד ההיסטורי (כיום כביש ה-A5) וה-A470 המגיע מקונווי לאורך נהר הקונווי. בטווס-אי-קוייד נמצאת בחלקו הצפון-מזרחי של שמורת הטבע סנודוניה בתוך יער גווידיר. סביב העיירה מספר רב של מוקדי טיול וביקור לתיירים הרבים הפוקדים אותה מדי שנה, בהם מפלים, אגמים, טירת דולוויד'לן, גשר ווטרלו, מסלולי הליכה רבים, אטרקציות ספורט אקסטרים, מוזיאון הרכבת עמק קונווי ומספר מוזיאונים המוקדשים לתעשיית כריית הלווחה שהייתה נפוצה באזור.

## היסטוריה
העיירה נוסדה סביב מנזר שהוקם במקום בסוף המאה ה-6 בתקופה שלאחר סיום השלטון הרומי בבריטניה. השם "Betws" מקורו ככל הנראה מאנגלו סקסונית: *Bed-hus* שמשמעותו "בית החרוזים" כלומר בית תפילה או מקום תפילה. התוספת בוולשית "Y-Coed" נוספה ככל הנראה מאוחר יותר ושמעותה "בחורש" ונועדה כדי להבדיל את בטווס-אי-קוייד מיישובים אחרים בעלי שם דומה. האזכור הראשון של המקום הוא משנת 1254 בשם "Betus".

החל מהמאה ה-19 הייתה העיירה מוקד תיירות חשוב, הרבה בזכות כביש ה-A5 המחבר את לונדון להוליהד (ומשם לדבלין) אשר עובר דרכה, בנוסף למסילת רכבת שהובילה מבקרים מלונדון לתחנת הרכבת בטווס-אי-קוייד שבנייתה הושלמה ב-1868 ופעילה גם כיום.

## גלריית תמונות

General view, Bettws-y-Coed (i.e. Betws), Wales-LCCN2001703431.jpg|בטווס-אי-קוייד בסוף המאה ה-19
Pont-y-pair Bridge.jpg|גשר פונט-אי-פייר על נהר הל'וגווי
View of Betws-y-Coed railway station.jpg|רציפי תחנת הרכבת בטווס-אי-קוייד
St Mary's Church, Betws-y-Coed.jpg|כנסיית סנט מרי בעיירה


## ראו גם
* בליינה פסטיניוג
* בד'גלרט

## קישורים חיצוניים

* 
* אתר תיירותי המוקדש לעיירה.

## הערות שוליים

קטגוריה:ויילס: יישובים
קטגוריה:קונווי (מחוז)
קטגוריה:סנודוניה
קטגוריה:הממלכה המאוחדת: כפרים
אריק ג'ונסון (שחקן)

**אריק ג'והן ג'ונסון** (באנגלית: **Eric Johann Johnson**; נולד ב-7 באוגוסט 1979) הוא שחקן קנדי.

## ראשית חייו
ג'ונסון נולד באדמונטון, בירת אלברטה שבקנדה לג'יין ופרד ג'ונסון.

## קריירה

### התחלת הקריירה
ג'ונסון החל את קריירת המשחק שלו בגיל תשע, כאשר הוריו רשמו אותו לתיאטרון "סטייג' פולריס" באדמונטון. בשנת 1994, ג'ונסון גילם את הגרסה הצעירה של דמותו של בראד פיט בסרט "רוחות של תשוקה". בשנת 2000, ג'ונסון שיחק בתפקיד הראשי בסרט הקולנוע "Scorn". בשנת 2001, ג'ונסון גילם את ויטני פורדמן, בסדרת הטלוויזיה "סמולוויל". הוא גילם את התפקיד הזה עד שנת 2004.

### פרסום רחב יותר - "רוקי בלו", "אלקטרז", "הניק" ופרויקטים נוספים
בשנת 2004, ג'ונסון גילם את ג'ושוע סטיד, בסדרת הטלוויזיה "העבודה והתהילה" ולאחר מכן בסדרות ההמשך שלה. בשנת 2007, הוא גילם את התפקיד הראשי בסדרת הטלוויזיה "פלאש גורדון". הסדרה בוטלה אחרי עונה אחת בלבד. בשנת 2010, ג'ונסון כיכב בתפקיד ג'ייק פינלי בסרט של הולמרק, "Call Me Mrs. Miracle". באותה שנה הוא גם החל לגלם את לוק קלהאן בדרמת המשטרה הקנדית "רוקי בלו" ואת האסיר קאל סוויני, שודד בנק, בסדרה של פוקס "אלקטרז".

בשנת 2013, ג'ונסון לוהק לסדרת הדרמה הרפואית האמריקאית, "הניק", בתור אוורט גלינג'ר, חובש צעיר, ובן חסותו של קלייב אוון. הסדרה בוימה על ידי סטיבן סודרברג.

בשנת 2017 ג'ונסון גילם את הנבל ג'ק הייד בסרט "חמישים גוונים של אופל". בשנה שלאחר מכן הוא חזר לגלם את תפקידו של ג'ק הייד בסרט ההמשך, "חמישים גוונים של שחרור".

## חיים אישיים
ב-2004 התחתן עם אדריה באד. ב-2007 נולדה לזוג בת.

## פילמוגרפיה

### קולנוע וטלוויזיה

### משחקי וידאו

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:מדבבים קנדים
קטגוריה:שחקנים ילדים קנדים
קטגוריה:קנדים שנולדו ב-1979
יחסי קניה–שווייץ

**יחסי קניה–שווייץ** הם היחסים שבין **[[קניה|רפובליקת קניה]]** ל**[[שווייץ]]**.

## היסטוריה
שווייץ הכירה בעצמאות קניה בשנת 1963, והיחסים הדיפלומטיים בין המדינות החלו בשנת 1964, כאשר שווייץ פתחה שגרירות בניירובי.

## סחר ושיתוף פעולה
המשרד של הסוכנות השווייצרית לפיתוח ושיתוף פעולה (SDC) לקרן אפריקה נמצא בניירובי.

בשנת 2013, קניה הייתה שותפת המסחר החמישית בגודלה של שווייץ באפריקה שמדרום לסהרה. היקף הסחר בין המדינות באותה שנה עמד על כ-110 מיליון דולר.

הייצוא העיקרי של קניה לשווייץ כולל פרחים, תה וקפה. הייצוא העיקרי של שווייץ לקניה כולל תרופות ומוצרים כימיים.

## ייצוג דיפלומטי
לקניה כח משימה קבוע במשרד האו"ם בז'נבה, הכולל גם קונסוליה כללית המטפלת בכל העניינים הדיפלומטיים במדינה.

לשווייץ שגרירות בניירובי.

## קישורים חיצוניים
* אתר כח המשימה הקבוע של קניה בז'נבה
* שגרירות שווייץ בקניה

קטגוריה:ערכים ללא קטגוריות פיזיות - יחסי חוץ
יחסי גרמניה–קניה

**יחסי גרמניה–קניה** הם היחסים הבילטראליים בין גרמניה לבין קניה.

## היסטוריה
[ימין|ממוזער| [אוהורו קניאטה|אוהורו הצעיר (הנשיא הנוכחי של קניה) עם אביו קניאטה (נשיא קניה הראשון) ונשיא גרמניה המערבית היינריך ליבקה.]] 
גרמניה הייתה המדינה הראשונה שהכירה בעצמאות קניה. שתי המדינות נהנות מיחסים חמים.

בשנת 1966 ביקר בניירובי נשיא גרמניה המערבית היינריך ליבקה.

ביולי 2011 ביקרה קנצלרית גרמניה אנגלה מרקל בקניה. היא ניהלה שיחות עם הנשיא מוואי קיבאקי ועם ראש הממשלה, ראילה אודינגה. הקנצלרית הייתה בסיור כדי להתחיל את 'אפריקה-קונספט' החדש.

בשנת 2014, שר החוץ של קניה, אמינה מוחמד נפגש עם שר הממשלה של גרמניה פרנק-ואלטר שטיינמאייר בברלין.

באותה שנה, נשיא גרמניה לשעבר, הורסט קלר הוביל משלחת סחר לניירובי. הוא גם קיים שיחות עם הנשיא אוהורו קניאטה.

גרמניה היא בדרך כלל המקור השלישי או הרביעי בגודלו של תיירים לקניה. גרמניה שלא כמו מדינות אחרות באירופה מיעטה בהוצאת יועצי נסיעות לקניה.

## שיתוף פעולה בפיתוח
שיתוף פעולה בפיתוח גרמני בין השנים 2014–2016 אמור להיות שווה 14.6 מיליארד KES (138 מיליון אירו).

תחומי המפתח עבור קניה וגרמניה הם:
* חקלאות (התמקדות בביטחון מזון וחוסן מבצורת).
* פיתוח תחום המים והתברואה.
* תמיכה במגזר הבריאות.
* ממשל טוב (התמודדות עם שחיתות ושיפור השקיפות והאחריות).
* אנרגיה מתחדשת ויעילות אנרגטית.
* חינוך.

סיוע בפיתוח רשמי (ODA) לקניה מסתכם ב-24.08 מיליארד KES (227 מיליון אירו) בשנה (2011/2012). גרמניה היא התורמת הפיננסית השנייה בגודלה. למספר רב של קרנות פוליטיות גרמניות יש גם משרד בקניה.

### סחר
גרמניה היא שוק הייצוא השלישי בגודלו של קניה באירופה אחרי בריטניה והולנד.

בשנת 2013 ייצאה קניה סחורות בשווי 8.24 מיליארד KES (78 מיליון אירו) לגרמניה. גרמניה ייצאה סחורות בשווי 37.49 מיליארד KES (354 מיליון אירו) לקניה.

קניה וגרמניה חתמו על הסכם למניעת מיסוי כפול בשנת 1977.

### FDI
חברות כמו BASF ו-Lufthansa Cargo פועלות בקניה. למעלה מ־60 חברות גרמניות השקיעו יותר בקניה מ-9 מיליארד KES (86 מיליון אירו).

## נציגויות דיפלומטיות
לקניה היו יחסים דיפלומטיים עם מערב גרמניה והשגרירות שכנה בבון. לאחר האיחוד של מזרח ומערב גרמניה, השגרירות עברה לברלין.

בנוסף, לגרמניה יש שגרירות בניירובי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי קניה–שוודיה

**יחסי קניה–שוודיה** הם היחסים שבין **[[קניה|רפובליקת קניה]]** ל**[[שוודיה|ממלכת שוודיה]]**.

## סחר ושותפות כלכלית
בשנת 1973 חתמו שתי המדינות על הסכם הימנעות ממס כפול. בין השנים 2003–2012 עלה המסחר בין שתי המדינות ב-310%.

בשנת 2012 נאמד סך הסיוע ההומניטרי של שוודיה בקניה בכ-8.7 מיליון אירו, כשסך הסיוע הכלכלי ותוכניות הפיתוח במשך השנים נאמד בכ-50 מיליון אירו.

הייצוא העיקרי של קניה לשוודיה כולל קפה, פרחים, פירות וירקות. הייצוא העיקרי של שוודיה לקניה כולל ציוד טלקומוניקציה, נייר, מכונות, מוצרים מיוצרים, ציוד רפואי וכלי רכב. בשנת 2012 ייצאה קניה לשוודיה סחורות בסך 47.34 מיליון אירו, ושוודיה ייצאה לקניה סחורות בשווי 61 מיליון אירו.

למעלה מ-50 חברות שוודיות בינלאומיות פועלות בניירובי, כשרוב החברות מנהלות משם את פעילותן ברחבי אפריקה, בשל מיקומה האסטרטגי של העיר.

## ייצוג דיפלומטי
לקניה יש שגרירות בסטוקהולם, כששגריר זה מכהן גם כשגריר באיסלנד, דנמרק, נורווגיה ופינלנד.

לשוודיה יש שגרירות בניירובי.

## קישורים חיצוניים
* שגרירות קניה בסטוקהולם
* שגרירות שוודיה בניירובי

קטגוריה:ערכים ללא קטגוריות פיזיות - יחסי חוץ
מגומד-שאפי סוליימאנוב

**מגומד-שאפי קמילייביץ' סוליימאנוב** (ברוסית: **Магоме́д-Шапи́ Ками́льевич Сулейма́нов**; נולד ב-16 בדצמבר 1999) הוא שחקן כדורגל רוסי ממוצא קווקזי-דאגסטני, המשחק בעמדת הקשר בקבוצת ספורטינג קנזס סיטי מליגה ה-MLS האמריקנית.

## ביוגרפיה
סוליימאנוב נולד במחצ'קלה בירת דאגסטן (רפובליקה של רוסיה) למשפחה מוסלמית, וגדל בבתי הספר לכדורגל בעיר.

### קריירת מועדונים
ממוזער|סוליימאנוב במדי קרסנודאר, 2017
הוא התחיל לעסוק בכדורגל מגיל 6 והמאמן אצל המאמנים סמיון וליאבסקי, מורזה מורזאייב ורוסטאם איזבולאטוב.

ב-2013 הגיע לאקדמיה של קרסנודאר. במדי קבוצת הנוער של קרסנודאר הבקיע 14 שערים ב-54 הופעות בליגת העל הרוסית בכדורגל לנוער וזכה עמה באליפות רוסיה לנוער בעונת 2017/2018.

ב-16 ביולי 2017 הופיע בהופעת בכורה במדי קרסנודאר בליגת העל הרוסית בכדורגל, כשנכנס כמחליף בדקה ה-90 במשחק נגד רובין קאזאן, כשהחליף את ריקרדו לאבורדה והיה לבוגר אקדמיית קרסנודאר הצעיר ביותר ששיחק במשחק רשמי בהרכב קרסנודאר.

ביולי 2017 השתתף לראשונה במשחקי שלב המוקדמות השלישי בליגה האירופית כששיחק נגד לונגבי. ב-26 באוגוסט 2018 הבקיע שער בכורה באליפות רוסיה במשחק השוויון נגד אורנבורג (1:1).

ב-8 בספטמבר 2021 הושאל לגירסונספור הטורקית. במדיה כבש חמישה שערים ובישל עוד שניים ב-42 הופעות בכל המסגרות.

ב-17 באוגוסט 2022 חתם בהפועל באר שבע על חוזה השאלה לעונה אחת עם אופציית רכישה ב-28 באוגוסט 2022 כבש בבעיטה חופשית שער בכורה בהופעת הבכורה בקבוצה במשחק נגד בית"ר ירושלים. אולם, בהמשך חלה ירידה גדולה מאוד בכושרו, כשבנוסף השתתף בתגרה שהתקיימה בסיום משחק מול מכבי חיפה (בגינה הורחר ל12 משחקים ) ולכן הוחלט שלא להמשיך את ההתקשרות עמו.

בחודש אוקטובר 2023, במקביל לטבח שביצע ארגון חמאס באזרחי מדינת ישראל, שיתף שאפי במספר הזדמנויות בפרופיל האינסטגרם שלו תכנים נגד מדינת ישראל ותמיכה בטרור. על אף ששיחק במדינה זו בעבר.

### קריירה בנבחרת
סוליימאנוב שיחק במדי הנבחרות הצעירות של רוסיה. הוא עלה לראשונה לשחק בטורניר לזכר גרנטקין במשחק נגד רומניה ב-2014. במרץ 2019 שיחק לראשונה במדי הנבחרת הצעירה, במשחק ידידות נגד שוודיה שבו הבקיע ובישל.

## קישורים חיצוניים

* 

## הערות שוליים

קטגוריה:כדורגלנים רוסים
קטגוריה:חלוצי כדורגל רוסים
קטגוריה:מחצ'קלה: כדורגלנים
קטגוריה:כדורגלני קרסנודאר
קטגוריה:כדורגלנים זרים בישראל
קטגוריה:כדורגלני הפועל באר שבע
קטגוריה:כדורגלני אריס סלוניקי
קטגוריה:כדורגלני ספורטינג קנזס סיטי
קטגוריה:מוסלמים
קטגוריה:דגסטן: ספורט
קטגוריה:ספורטאים זרים בטורקיה
קטגוריה:ספורטאים רוסים בישראל
קטגוריה:רוסים שנולדו ב-1999
יחסי ברזיל–קניה

[ממוזער|שגריר קניה בברזיל למרון קאנטו נפגש עם נשיא ברזיל [ז'איר בולסונרו, אפריל 2021]]
**יחסי ברזיל–קניה** הם היחסים שבין **[[ברזיל|הרפובליקה הפדרלית של ברזיל]]** ל**[[קניה|רפובליקת קניה]]**.

## סחר ושותפות כלכלית
ביולי 2010 ערך נשיא ברזיל לואיז אינסיו דה סילבה ביקור ממלכתי בקניה, במהלכו חתם על מספר הסכמי שיתוף פעולה דו צדדיים. ההסכמים כללו שיתוף פעולה בין המדינות בנושאי טכנולוגיית דלק ביו, חקלאות, אנרגיה, חקר משאבי טבע ודיור.

באפריל 2014 חתמו שתי המדינות על הלוואה למען חיזוק המכניזם של החקלאות בקניה. בעסקה קידמה ברזיל הלוואה של 80 מיליון דולר. העסקה נחתמה על ידי שר החקלאות הקנייתי ושר הפיתוח, התעשייה וסחר החוץ הברזילאי.

בשנת 2010 ייצאה ברזיל לקניה סחורה בשווי 121 מיליון דולר, וקניה ייצאה לברזיל סחורה בשווי 740,000 דולר. בשנת 2012 גדל היקף הסחר משמעותית, כשברזיל ייצאה סחורה בשווי 289 מיליון דולר, וקניה ייצאה סחורה בשווי 1.1 מיליון דולר.

הייצוא העיקרי של ברזיל לקניה כולל כלי טיס, מכשירי חשמל ביתיים ותעשייתיים, מכונות כבדות לכרייה ובנייה, ציוד חקלאי, טרקטורים וחוטי אלומיניום.

קניה היא הקונה הגדולה ביותר באפריקה של מטוסי אמבראר הברזילאים.

## ייצוג דיפלומטי
לברזיל יש שגרירות בניירובי.

לקניה יש שגרירות בברזיליה, המשמשת גם כשגרירות בוונצואלה.

## קישורים חיצוניים

* שגרירות ברזיל בניירובי
* שגרירות קניה בברזיליה

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ונצואלה–קניה

**יחסי ונצואלה–קניה** הם היחסים שבין **[[ונצואלה|הרפובליקה הבוליברית של ונצואלה]]** ל**[[קניה|רפובליקת קניה]]**.

## היסטוריה
ונצואלה וקניה החלו ביחסים דיפלומטיים רשמיים בשנת 1970.

למרות שקניה בדרך כלל משתפת פעולה עם מדינות המערב, במהלך המלחמה הקרה היא הייתה חלק מהמדינות הבלתי-מזדהות.

## שיתוף פעולה
שתי המדינות חתמו על הסכמים בתחום הפוליטי, הטכני, התרבותי והאנרגטי.

## ייצוג דיפלומטי
לוונצואלה יש שגרירות בניירובי.

לקניה יש שגרירות בברזיליה, המשמשת גם כשגרירות בוונצואלה.

## אירוע השגרירות בשנת 2012
בשנת 2012 נרצחה אולגה פונסקה, שגרירה ממלאת מקום של ונצואלה בקניה. המזכיר הראשון של השגרירות, דווייט סגראיי הואשם ברצח. ההנחה היא שהשניים נלחמו על הנהגת השגרירות.

במהלך המשפט התגלה כי בין היתר הוברחו סמים לקניה דרך השגרירות בוונצואלה.

נכון לשנת 2014 הרצח נותר בלתי פתור.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי צ'ילה–קניה

**יחסי צ'ילה–קניה** הם יחסי החוץ שבין **[[צ'ילה|הרפובליקה של צ'ילה]]** ל**[[קניה|רפובליקת קניה]]**.

## היסטוריה
היחסים הרשמיים בין המדינות החלו בשנת 1975.

## סחר ושותפות כלכלית
לצ'ילה ולקניה יש שיתוף פעולה בפיתוח הספורט שהחל בספטמבר 2013. אתלטים קנייתיים מתאמנים עם הצ'יליאנים וטכנולוגיה הועברה מצ'ילה לצורך פיתוח האצטדיונים בקניה.

שתי המדינות חתמו על מספר רב של הסכמים, בהם הסכם לשיתוף פעולה מדעי וטכנולוגי בין צ'ילה לקניה בשנת 1991, הסכם להכשרת דיפלומטים קנייתים במכון לשירות החוץ של צ'ילה והסכם לפטור מוויזה לדרכונים דיפלומטיים ורשמיים.

מוצרי הייצוא הקנייתיים היקרים ביותר לצ'ילה הם תה שחור ואננס. מוצר היצוא הצ'יליאני היקר ביותר הם נורות ליליום.

## ייצוג דיפלומטי
לצ'ילה יש שגרירות בניירובי.

שגריר קניה בברזיליה משמש גם כשגריר בצ'ילה, ובנוסף יש לקניה קונסוליית כבוד בסנטיאגו דה צ'ילה.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי קובה–קניה

**יחסי קובה–קניה** הם היחסים שבין **[[קובה|הרפובליקה של קובה]]** ל**[[קניה|רפובליקת קניה]]**.

## היסטוריה
היחסים הרשמיים בין המדינות החלו בשנת 2001.

במרץ 2018 ערך נשיא קניה אוהורו קניאטה ביקור רשמי ראשון בקובה, שם נפגש עם נשיא קובה ראול קסטרו.

## סחר ושיתוף פעולה
הסכמים על שיתוף פעולה בין קובה וקניה נחתמו במהלך השנים. ההסכמים הם בענפי הבריאות, הספורט והחינוך.

היקף הסחר בין קובה לקניה עמד בשנת 2010 על 19.8 מיליון דולר, אך הוא צנח לשפל של פחות מ-100,000 דולר בשנה. הייצוא מקובה לקניה מורכב ברובו מאלכוהול וסיגרים.

## ייצוג דיפלומטי
לקובה יש שגרירות בניירובי.

לקניה יש שגרירות בהוואנה.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מדגסקר–רוסיה

**יחסי מדגסקר–רוסיה** הם היחסים שבין **[[מדגסקר|רפובליקת מדגסקר]]** ל**[[רוסיה|פדרציה הרוסית]]**.

## היסטוריה
היחסים הרשמיים בין המדינות החלו ב-29 בספטמבר 1972.

במהלך המשבר הפוליטי במדגסקר ב-2009, אמר שר החוץ של רוסיה סרגיי לברוב כי "רוסיה מודאגת מהתדירות הגוברת של הניסיונות ביבשת אפריקה לפנות לשיטות לא חוקיות לפתרון בעיות פוליטיות פנימיות". הוא המשיך ואמר כי בנוסף להגברת הבעיות הכלכליות והחברתיות, השימוש בכוח מעורר דאגה ונוגד את העקרונות הדמוקרטיים, תוך שהוא מאשר את תמיכת רוסיה בעמדת האיחוד האפריקני.

## ייצוג דיפלומטי
למדגסקר יש שגרירות במוסקבה.

לרוסיה יש שגרירות באנטננריבו.

## קישורים חיצוניים

* שגרירות מדגסקר במוסקבה
* שגרירות רוסיה באנטננריבו
* מסמכים על יחסי מדגסקר-רוסיה ממשרד החוץ הרוסי

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מוזמביק–רוסיה

**יחסי מוזמביק–רוסיה** הם היחסים שבין **[[מוזמביק|רפובליקת מוזמביק]]** ל**[[רוסיה|פדרציה הרוסית]]**.

## היסטוריה
בשנות השישים תמכה רוסיה בארגון "פרלימו" במאבקו נגד האימפריה הפורטוגזית, ומרבית ממנהיגיו הוכשרו ברוסיה.

היחסים הרשמיים בין המדינות החלו ב-25 ביוני 1975, זמן קצר לאחר הכרזת העצמאות של מוזמביק.

## שיתוף פעולה
ביוני 2007 חתמו שתי המדינות על הסכם לשיתוף פעולה כללי ביניהן.

בשנת 2015 ניתן לחברת רוסנפט הרוסית רישיון להפקת גז טבעי במדגסקר יחד עם חברת אקסון מוביל האמריקאית.

במרץ 2018, כשביקר שר החוץ של רוסיה סרגיי לברוב במפוטו, הוא הודיע כי רוסיה תגביר את שיתוף הפעולה עם מוזמביק נגד הטרור.

## ייצוג דיפלומטי
מוזמביק מחזיקה שגרירות בבירת רוסיה, מוסקבה.

רוסיה מחזיקה שגרירות בבירת מוזמביק, מפוטו.

## קישורים חיצוניים

* שגרירות רוסיה במפוטו
* מסמכים על יחסי מוזמביק-רוסיה ממשרד החוץ הרוסי

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אנגולה–קניה

**יחסי אנגולה–קניה** הם היחסים שבין **[[אנגולה|רפובליקת אנגולה]]** ל**[[קניה|רפובליקת קניה]]**.

## שיתוף פעולה
בסדרת פגישות במהלך שנת 2014 בניירובי ובלואנדה נחתמו כמה הסכמים בין המדינות, שכללו הקמת נציבות משותפת לשיתוף פעולה, משרד להתייעצות פוליטית בין משרד החוץ של אנגולה לזה של קניה והסכם כללי לשיתוף פעולה כלכלי, מדעי, תרבותי וטכני בין ממשלות קניה ואנגולה.

שר החוץ של קניה ביקר באנגולה בינואר 2014 ושר החוץ של אנגולה ביקר בניירובי ביולי 2014.

## ייצוג דיפלומטי
השגריר בנמיביה שימש כשגריר קניה באנגולה עד שבשנת 2011 הודיעה קניה על פתיחת שגרירות נפרדת באנגולה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אפרים בלוך

**אפרים בלוך** (27 ביוני 1922 – 27 ביולי 2005) היה מבכירי הסיירים של הפלמ"ח, ומראשוני המודיעין הקרבי של צה"ל. בן משחפחת בלוך

## ביוגרפיה
אפרים בלוך נולד בווינה שבאוסטריה, ועלה לארץ ישראל בשנת 1939.

אפרים היה מראשוני המתנדבים לפלמ"ח ביוני 1941 והתגייס למחלקת הסיירים של פלוגה ה׳ בפיקודו של חיים רון (זינגר).

אפרים היה מבכירי הסיירים של הפלמ"ח, שימש כמרגל בכפרים הערביים והיה שותף להכנת תיקי הכפרים ותיקי המטרות בשנים שלפני מלחמת העצמאות.

בזמן המאבק בבריטים, השתתף אפרים בפעולת ליל הרכבות בנובמבר 1945 וגם תכנן את מבצע פיצוץ תחנת משטרת החופים הבריטית בגבעת-אולגה. בינואר 1946 היה המתכנן והמוביל של פיצוץ גשר דמייה בליל הגשרים ביוני 1946.

בלוך היה מדריך הטופוגרפיה הבכיר של הפלמ"ח וגם מדריך החבלה של הארגון.

לפני הקמת המדינה והגברת העלאת מעפילים מאירופה, נשלח אפרים לצ'כוסלובקיה להבאת נשק ולאחר מכן לצרפת לשמש כמדריך בשם ארגון "ההגנה" על מנת לאמן מגויסים לצבא הישראלי לקראת הקמת המדינה.

בצרפת הכיר את בתיה ועם שובו לארץ התחתן עמה ונולדו להם יחזקאל, ירון ויואב.

כשחזר ארצה הצטרף אפרים לצה"ל והיה מראשוני המודיעין הקרבי של צה"ל ושירת בקבע עד שנת 1963.

ב-1962 בזמן שירותו הצבאי נשלח לאתיופיה לאמן את צבאו של היילה סלאסי.

אפרים דבר 6 שפות: עברית, אנגלית, צרפתית, גרמנית, יידיש וערבית.

אפרים בלוך נפטר בשנת 2005 ונקבר בבית הקברות שיכון ותיקים בנתניה.

## ספריו
ב-1992 יזם, יחד עם חברו מנחם רוסק, את הוצאת הספר של פלוגה ה' "והלכתם בארץ".

## קישורים חיצוניים

*בלוך אפרים, באתר הפלמ"ח
*

## הערות שוליים

קטגוריה:לוחמי הפלמ"ח
קטגוריה:עולים במלחמת העולם השנייה
קטגוריה:ישראלים ילידי אוסטריה
קטגוריה:אישים הקבורים בנתניה
קטגוריה:ישראלים שנולדו ב-1922
קטגוריה:ישראלים שנפטרו ב-2005
לואיג'י פג'ולי

**לואיג'י פג'ולי** (באיטלקית: **Luigi Fagioli**, 9 ביוני 1898 – 20 ביוני 1952) היה נהג מרוצים איטלקי שזכה לכינוי "השודד מאברוצי". הוא הנהג המבוגר מיותר שניצח מרוץ באליפות הפורמולה 1 והוא גם המנצח היחיד שנולד לפני תחילת המאה העשרים.

## קריירת מרוצים
פג'ולי נולד בעיירה אוזימו שבחבל אנקונה, איטליה. בגיל צעיר החל להתחרות במרוצי טיפוס גבעה ומכוניות ספורט. בשנת 1926 החל להתחרות במרוצי גרנד פרי ובשנת 1930 צורף לקבוצת מזארטי. ההצלחה שלו הייתה מהירה ובאותה השנה ניצח את מרוץ הקופה צ'יאנו והמרוץ במסלול אבלינו. באפריל של 1931 התחרה ראש בראש מול לואי שירון בגרנד פרי מונקו. שירון ניצח לבסוף את המרוץ, אך פג'ולי הציג את יכולות הנהיגה הגבוהות שלו וזכה לשבחים רבים על המאבק שניהל. בקרב נוסף ביניהם שהתקיים במונצה בהמשך השנה ניצח פג'ולי את שירון ואת אקילה ורצי וטאציו נובולארי האיטלקים. בשנת 1932 ניצח את הגרנד פרי של רומא. לקראת עונת 1933 הוחתם על ידי אלפא רומיאו בסקדוריה פרארי. הוא התחרה באלפא רומיאו P3 וניצח את הקופה אצ'רבו, גרנד פרי קומנז' וגרנד פרי איטליה.

בשנת 1934 הוחתם על ידי קבוצת בנץ כחלק מקבוצת "חיצי הכסף" ("Silver Arrows"). הוא זכה להצלחה רבה על המסלול, אך היחסים בינו ובין מנהל הקבוצה והנהגים האחרים היו קשים. במהלך המרוץ הראשון בקבוצה נטש פג'ולי את המכונית לאחר שקיבל הוראה מאלפרד נויבאואר, מנהל הקבוצה, להישאר במקום השני ולאפשר למנפרד פון בראוכיטש לנצח את המרוץ. יחד עם רודולף קרצ'יולה הוא ניצח בפעם השנייה ברציפות את הקופה אצ'רבו ואת הגרנד פרי האיטלקי והוסיף ניצחון בגרנד פרי ספרד. בשנתו השנייה בקבוצה ניצח את גרנד פרי מונקו ואת גרנד פרי פניה ריין, אך היחסים עם החברים לקבוצה המשיכו להדרדר. במהלך העונה ניסה לעקוף מספר פעמים את קרצ'יולה, אף על פי שקיבל הוראות קבוצתיות שלא לעשות כן. בסיום עונת 1936 עזב את מרצדס וחתם בקבוצת אוטו יוניון, שהייתה היריבה הגדולה של מרצדס. במהלך גרנד פרי טריפולי התפתח עימות פיזי בו תקף את קרצ'יולה, חברו לקבוצה לשעבר.

בעיות בריאותיות, כולל שיגרון, החלו להקשות על פג'ולי להתחרות. בקופה אצ'רבו נלאף להיעזר במקל הליכה והוא נאלץ לפרוש מהתחרות. שיפור ניכר במצבו אפשר לו לחזור לתחרויות לאחר תום מלחמת העולם השנייה. בגיל 52 הצטרף פג'ולי לקבוצת אלפא רומיאו לקראת עונת הבכורה של אליפות הפורמולה 1. בחמישה מתוך שישה מרוצים סיים על הפודיום. את העונה סיים במקום השלישי בדירוג הנהגים. בעונת 1951 השתתף רק במרוץ אחד - גרנד פרי צרפת, בו חלק את הניצחון יחד עם חואן מנואל פנג'יו. הניצחון בגיל 53 ו-22 ימים הפך אותו למנצח המבוגר ביותר בתולדות האליפות.

בשנת 1952 התחרה עבור קבוצת לנצ'יה במרוצי מכוניות ספורט. במרוץ המילה מילייה סיים במקום השלישי כשהוא מקדים את יריבו הוותיק קרצ'יולה. זמן קצר לאחר מכן לקח חלק בגרנד פרי מונקו, שכלל באותה השנה גם מכוניות ספורט. הוא נפגע בתאונה, שהייתה נראית כתאונה קלה, אך הפציעות הפנימיות היו חמורות. שלושה שבועות לאחר מכן נפטר בבית החולים.

## קישורים חיצוניים

* 

* 

## הערות שוליים

קטגוריה:נהגי מכוניות מרוץ איטלקים
קטגוריה:איטלקים שנולדו ב-1898
קטגוריה:איטלקים שנפטרו ב-1952
תהילים קל"ט

**תהילים קל"ט** הוא המזמור ה-139 בספר תהילים. (על פי המספור בוולגטה ובתרגום השבעים זהו המזמור ה-138 במספר). עיקר עניינו של המזמור הוא התבוננות בתלות של האדם באל. לכאורה, האדם מדבר לפני אלוהים ומביע לפניו את מחשבותיו ואף פועל באופן עצמאי ולעיתים מנוגד לדרכו של האל, אולם בסופו של דבר, כך לפי משורר המזמור - כל מעשיו של האדם, מחשבותיו ודיבוריו הם גלויים לאל ונתונים בידיו. מזמור זה נחשב למיוחד, והאבן עזרא כתב עליו ש"זה המזמור נכבד מאוד בדרכי השם, ואין באלה החמשה ספרים מזמור כמוהו".

## סוגת המזמור
יש הרואים במזמור קל"ט המנון, אחרים רואים בו מזמור הודיה ומנגד יש הסוברים כי המזמור הוא מזמור תחינה או תפילתו של החוטא, תפילת יחיד. יש מבין חוקרי המקרא אשר רואים בפרק, מזמור דידקטי בשל הרצון של המשורר להדריך את הקוראים כיצד יש עליהם להתפלל.

## מבנה המזמור
המזמור בנוי מאינקלוזיו. בעל המזמור עושה שימוש בשורש י-ד-ע בשני הפסוקים הראשונים והחותמים של המזמור. בכותרת ובפסוק החותם את המזמור מופיע השורש ח-ק-ר. גם השורש ד-ר-כ מופיע בפתיחתו ובסיומו של המזמור. המזמור מתייחד בפירושו הד-משמעי. בעל המזמור משבח את האל על כך שיצר אותו אך מנגד טוען המשורר כי כובד ידו של האל לא מאפשרת לו לברוח. לפי תוכן המזמור והמשמעויות העולות ממנו ייתכן כי כותב המזמור הוא נביא או אחד, שהנבואה הוטלה עליו ואין הוא יכול להימלט ממנה כדוגמת יונה, ירמיהו ויחזקאל, שניסו להימלט מהנבואה שהוטלה עליהם אך ללא הועיל.
יש המחלקים את המזמור לשישה חלקים:

## המזמור בתרבות
מזמור קל"ט היווה השראה למשוררים רבים ביניהם אברהם אבן עזרא ממשוררי ימי הביניים. שירו "אלהי חקרתני ותדע מזימתי" נכתב בהשראת המזמור כאשר המשורר נצמד לפרשנותו של ראב"ע.
מילות המזמור הולחנו על ידי משה פלד.

### ב[[מוזיקה חסידית|מוזיקה החסידית]]
* **אנא אלך מרוחך** - שני ניגוני חב"ד שונים נישורים על המילים "אנא אלך מרוחך ואנא מפניך אברח, אם אסק שמיים שם אתה, ואציעה שאול הינך". ביצוע לניגון גם של חנן בן ארי באלבום צמאה 3, הביצוע מוכר בגרסה של מוטי וייס עם המילים מחשבות טובות.
* **אם אסק שמים** אהרלה סמט באלבום **אוירא דארץ ישראל**.
* **אנא אלך** - הראל טל באלבום **קראתי בכל לב**.

## קישורים חיצוניים

* 

## הערות שוליים

קלט
צערו העתיק של הירח

**צערו העתיק של הירח** הוא ספר מאת נעמה דעי העוסק בדרמה משפחתית על רקע תאונה של בן המשפחה, ונכתב על רקע מקרה אמיתי של אפזיה אליו נחשפה המחברת.

הספר יצא לאור בעברית בשנת 2019, בהוצאת עם עובד. הספר נכנס לרשימת המועמדים לפרס "ספיר ביכורים" 2019.

## הספר
העלילה עוסקת במשפחת קהן, משפחה דתית לאומית נורמטיבית וברוכת ילדים המתגוררת ביישוב קהילתי ביו"ש, שחייה משתנים בבת אחת כשבן המשפחה, אריאל בן ה-16, נפגע קשות בתאונת אופנוע בליל שבת.

הספר מתאר את תהליך שיקומו של אריאל מבעד לעיניהם של חבריו ובני משפחתו, כשכל פרק נכתב בצמוד לתודעה של דמות אחרת. הדמות הפותחת וסוגרת את הספר, והיחידה המדברת בגוף ראשון היא האחות הגדולה מרים. אריאל עצמו, שנפגע פגיעת ראש קשה שכתוצאה ממנה לקה באפזיה ונפגעה יכולתו לדבר, אינו זוכה לפרק משלו אלא מתואר רק מבחוץ, למעט קטעי ביניים עילגים אותם מביאה בשמו מרים אחותו.

תהליך שיקומו של אריאל מטלטל את הקרובים לו ואת היחסים ביניהם, ובמהלכו מתגלים קשרים עמוקים, מתחים, קנאות ומחלוקות בתוך המשפחה, חברים מתגלים ואובדים ונחשף סיפור אהבה מורכב ומתמשך בין אחיו ובין נערה חילונית מעמק חפר אותה הביא הוא לביתם.

במקביל לתיאור העלילתי, עולות שאלות אמוניות לצד שאלות פילוסופיות בהן ההבחנה בין טיפוס מסוג השמש שמאיר בכוחות עצמו, לבין טיפוס מסוג הירח שזקוק לגורם חיצוני בשביל לקבל את האור. מקור השם **"צערו העתיק של הירח"** בפרק השביעי בספר, פרקו של הרב שלום, אביו של אריאל. בפרק זה מובאת האגדה ממסכת חולין על שני המאורות. לפי אגדה זו נהגו להקריב בבית המקדש מדי ראש חודש קרבן חטאת על האל בגלל שמיעט מאורו של הירח. אביו של הרב שלום ראה באגדה התייחסות לצמצום האלוהות שמהווה עדות מרגשת לאהבת האל את ברואיו, אך הרב שלום היה מסוגל לראות רק את החיסרון ולכאוב עליו, כפי שאינו מסוגל להתגבר על כאבו על בנו המתקשה להשתקם. ההתמודדות עם הפער בין הרצוי למצוי, בין העבר להווה, מצויה לאורך הספר ובאה לידי ביטוי גם בשמות שלושת חלקיו הלקוחים משירה של לאה גולדברג "הסתכלות בדבורה".

**הדמויות הבולטות בספר**:
* אריאל - נער בן 16 שנפצע קשה וסביבו מתרקמת העלילה
*יותם - בן דודו של אריאל, שיצא בשאלה וגר מאז מות אביו אצל משפחת קהן
*הרב שלום - אב המשפחה
* רות - אם המשפחה
* אבישג - חברתו של אריאל
* מרים - אחותו הבכורה של אריאל
* איתמר- אחיו הגדול של אריאל
* שי - צעירה חילונית שפגש אריאל והביא אל המשפחה

## קישורים חיצוניים

* סקירת הספר באתר "סופרת ספרים"
* סקירת הספר באתר "סקירת ספרים"
* הספר באתר הוצאת עם עובד.
* סיקרת הספר באתר "אוצר מילים"
* 
* הפרק הראשון בספר.
* 

## הערות שוליים

קטגוריה:ספרים בעברית
קטגוריה:ספרי ספריה לעם
יחסי הוותיקן – סרי לנקה

**יחסי הוותיקן–סרי לנקה** הם היחסים הדיפלומטיים שבין **[[קריית הוותיקן|מדינת קריית הוותיקן]]** לבין **[[סרי לנקה|הרפובליקה הדמוקרטית הסוציאליסטית של סרי לנקה]]**.

## היסטוריה
היחסים הרשמיים בין המדינות החלו בשנת 1976.

שלושה אפיפיורים ביקרו בסרי לנקה: פאולוס השישי בדצמבר 1970, יוחנן פאולוס השני בינואר 1995 ופרנציסקוס בינואר 2015, שנפגש עם נשיא סרי לנקה מייטריפלה סיריסנה.

נשיא סרי לנקה מהינדה ראג'פקסה ביקר בוותיקן ביוני 2012, ונפגש עם האפיפיור בנדיקטוס השישה עשר.

## ייצוג דיפלומטי
לוותיקן יש נציגות דיפלומטית בקולומבו.

החל מדצמבר 2011 הנציגה הקבועה של סרי לנקה באו"ם בז'נבה משמשת גם כשגרירה בוותיקן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יעל בורשטיין

**יעל בורשטיין** (נולדה בשנת 1974) היא אמנית פלסטית העוסקת בציור, בפיסול, בקולאז' ובצילום. עבודותיה של בורשטיין עוסקות ביחסים שבין חללים מנטליים לחללים פיזיים היא אוספת דימויים קיימים של חללי מגורים ריקים, נופים טבעיים ומסכות אתניות ושבטיות ושוזרת אותם לקולאז'ים צילומיים, פסלים דו־ממדיים או טפטים המתמזגים בקירות חלל התצוגה.

## ביוגרפיה
יעל בורשטיין נולדה בשנת 1974, בוגרת תואר ראשון בהצטיינות באקדמיה לאמנות ועיצוב בצלאל בירושלים בין השנים 1997–2001, בשנת 2001 למדה במסגרת תוכנית לחילופי סטודנטים בבית הספר לאמנות חזותית בניו יורק, ארצות הברית. בשנת 2003 למדה בסמינר לתרבות ואוצרות- לימודי תרבות, קמרה אובסקורה בית הספר לאמנות בתל אביב-יפו, בין השנים 2005–2007 למדה בלונדון, במסגרת התואר השני שלה בקולג' המלכותי לאמנות.

בשנת 2011 החלה בורשטיין ללמד במחלקה לתקשורת חזותית במרכז האקדמי ויצו חיפה, בין השנים 2003–2005 לימדה במחלקה לתקשורת חזותית במכללת שנקר - בית ספר גבוה להנדסה ולעיצוב. בין השנים 2007–2015 לימדה תקשורת חזותית בבצלאל אקדמיה לאומנות ועיצוב, ירושלים.

## תערוכות
### תערוכות יחיד
* 2018 - "מוטות", מוזיאון הרצליה לאומנות עכשווית
* 2019 - "טהור וקשה ולבן העולם", מוזיאון תל אביב לאומנות.

### תערוכות קבוצתיות
* 2007-2008 - גלריה גילית פישר, תל אביב
* 2013 - "מובי דיק", גלריה לרישום והדפס מתנת הידידים הגרמנים של מוזיאון תל אביב לאמנות ובמבואה ע"ש ברוס ורות רפפורט, הבניין ע”ש שמואל והרטה עמיר, מוזיאון תל אביב לאמנות
* 2013 - "מלא-כתם", בית אוסף קופפרמן, קיבוץ לוחמי הגטאות
* 2016 - "חדש באוסף", מוזיאון ישראל, ירושלים
* 2017 - "This Must Be The Place", עינגע גלריה לאמנות עכשווית, תל אביב
* 2018- 2019- "עסק ביש", מוזיאון תל אביב לאמנות - ביתן הלנה רובינשטיין, תל אביב
* 2019 - "יחס", בסיס לאמנות ותרבות, הרצליה פיתוח.

## עבודות נוספות
* 2006 - "ללא כותרת", קולאז', עיפרון על נייר, גואש וצילום שחור-לבן, 52x58 ס"מ
* 2007 - "ציפור", קולאז', 160x122 ס"מ
* 2008 - "LAa", קולאז', 75x104 ס"מ
* 2009 - "מטבח", מונטאז', 115x95 ס"מ
* 2010 - "ללא כותרת", גואש על הדפס
* 2010 - "נחש משיל עור על אפו ועיניו", גואש על הדפס,22x37 ס"מ
* 2011 - "פרוזדור", מסך משי בהדפס דיגיטלי, 65x70 ס"מ
* 2013 - "או-או", קולאז', 107x160 ס"מ
* 2013 - "ללא כותרת", הדפס והזרקת דיו פיגמנטית, 177x155 ס"מ
* 2013 - "Tukan", תמונה ממוסגרת שנמצאה, 39x32 ס"מ
* 2013 - "מפל מעשן", תמונה ממוסגרת שנמצאה,39x32 ס"מ
* 2014 - "RRR", קולאז' שחור לבן, 110x114 ס"מ
* 2014 - "ללא כותרת", קולאז', 130x156 ס"מ
* 2015 - "כחול בירוק", עיפרון על נייר, 30x40 ס"מ
* 2015 - "LA" (מחקר), גואש על הדפס, 32x24 ס"מ
* 2016 - "נחש", ברזל ובטון, 235x20x20 ס"מ
* 2016 - "עיניים", קולאז', 67x56 ס"מ.

## קישורים חיצוניים
* 

## הערות שוליים

קטגוריה:אמניות ישראליות
קטגוריה:ציירות ישראליות
קטגוריה:ציירים ישראלים
קטגוריה:אמנות פלסטית
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:בוגרי הקולג' המלכותי לאמנות
קטגוריה:ישראליות שנולדו ב-1974
קטגוריה:ישראלים שנולדו ב-1974
אאולה מגנה

**אָאוּלָה מַגְנָה** הוא האולם הגדול ביותר באוניברסיטת סטוקהולם בשוודיה. בנייתו הושלמה בשנת 1997. בנוסף לאולם ההרצאות הגדול ישנם חדרי ישיבות וסמינרים קטנים יותר. מחוץ לאולם ההרצאות יש גלריה לקריאה. האודיטוריום משמש למפגשים אקדמיים, כמו כנסים וסימפוזיונים וכן לאירועים חיצוניים כמו אסיפות כלליות. כאן נערכו גם חלק מהרצאות נובל.

## אדריכל
שמאל|ממוזער| ראלף ארסקין 
אאולה מגנה עוצבה על ידי האדריכל ראלף ארסקין, שתכנן גם את האולהוסט הסמוך, את ספריית אוניברסיטת סטוקהולם, את אקטיברום (פרסקאטיהאלן), ואת בית המשפטים בעבור האוניברסיטה. אאולה מגנה היה הפרויקט האחרון של ארסקין עבור האוניברסיטה לפני מותו בשנת 2005. הרעיון להציב אודיטוריום באתר נוצר מאז תכנון הקמפוס בשנות ה־1960 המוקדמות.

## עיצוב
ממוזער| פירוט לבנים, חזית דרומית 
הבניין בנוי לתוך האדמה. מהצד הצפוני ומהכניסה הראשית הוא נותן רושם נמוך וצנוע, הנשלט על ידי משטחי זכוכית גדולים. בצד הדרומי, הבניין במלוא גובהו. ארסקין מפרק את החזית ל"כרכים" רבים בגודל, מבנה, וגובה שונים ובסידור מעניין. החזית הצפונית מצופה בלבנים בגוונים שונים של אדום, מתבטאות בארשת של מרקמי משטח מגוונים. הגג, הנראה למרחוק, כולל מחזירי שמש, האופייניים לסגנונו של ארסקין, המעבירים אור יום לאולם דרך צוהר. המרחב הפנימי מציע פנורמה עצומה דרך חזית הזכוכית מצפון, אשר מציבה את הצופה במגע הדוק עם הטבע ועם האלונים הישנים שבחוץ. בפנים חוזרים קירות הלבֵנים. לעיצוב הפנים יש תחושה טבעית דרך סלע חשוף במבואה התחתונה. הבטנה הכפרית של עץ בצבע בלונד היא תכונה אופיינית בכל הבניין, ומציגה ניגודיות חמה לאבן הזכוכית.
ממוזער| אודיטוריום 
עיצוב האודיטוריום נוצר בהשראת תוכנית חצי־מעגלית של אמפיתיאטרון עתיק. זה נועד לאפשר לקהל של 1,200 לשמוע את הדובר ללא הגברה חשמלית. למטרה זו עבד ארסקין עם היועץ האקוסטי נילס-אוקה נילסון. לתקרת העץ יש שיפוע תלול לכיוון הבמה המגביר את התפשטות הצליל ומונע הדים. פתרונות אלה נועדו גם לספק אפקט פיסולי אסתטי. כדי להשיג התפשטות מרבית של צליל, השיפוע התלול שולב בעיצוב, והחומרים והצורות של החלל נבחרו בקפידה.

## לקריאה נוספת
* Hultin, Olof ; Österling, Ola; Perlmutter, Michael (2002) [1998]. Guide till Stockholms Arkitektur (Guide to Stockholm's architecture, 2nd edition). Stockholm: Architecture Publishers. Libris 8465772. 
* Erskine, Ralph; (1998) "Aula Magna, Stockholm", Architecture, No. 1 Stockholm
* Egelius, Mats, (1998) "Aula Magna closes the circle", Architecture, No. 1, Stockholm
## הערות שוליים

## קישורים חיצוניים

* 

קטגוריה:סטוקהולם: מבנים
קטגוריה:אוניברסיטת סטוקהולם
קונצ'רטו קלן

**קונצ'רטו קלן** (בגרמנית: **Concerto Köln**) הוא הרכב בארוק קאמרי.
## היסטוריה
הקבוצה הוקמה בשנת 1985, אחת מקבוצות רבות שקמו כתוצאה מן העניין הגובר והולך בביצוע אותנטי בשנות ה-80' של המאה ה-20. חברי ההרכב היו בעיקר מוזיקאים, שסיימו זמן לא רב קודם לכן קונסרבטוריונים או בתי ספר למוזיקה באוניברסיטאות של אירופה. הם החלו לסייר ברחבי היבשת, והופיעו לעיתים קרובות בפסטיבלי מוזיקה חשובים. בשנת 1992 ייסדו, בעזרת רדיו גרמניה, את פסטיבל קלן למוזיקה עתיקה. הם אינם מקבלים שום תמיכה ממשלתית ואין להם מנצח קבוע, אם כי יש להם מנהל אמנותי, מרטין זנדהוף.

הרפרטואר שלהם משתרע מן הבארוק המוקדם, דרך התקופה הקלאסית ועד למאה ה-19, למשל מנדלסון. הם עסקו גם במספר שיתופי-פעולה, כגון תקליטור ששילב מוזיקה עממית טורקית עם יצירות בסגנון טורקי מאת מלחינים כמוצרט ואחרים. הם מרבים להקליט, בין השאר, עם רנה יקובס, דניאל הרדינג, לואי לאנגרה, דייוויד סטרן, איבור בולטון, מרקוס קריד, כריסטופר מולדס ואוולינו פידו.

## הקלטות
ההרכב הוציא עד כה יותר מ-50 הקלטות. מבחר מהן:
* 1987: "שישה קונצ'רטי ונציאניים" מאת אנטוניו ויוואלדי, ג'ובאני בטיסטה סמרטיני ופייטרו אנטוני לוקטלי.
* 1987: "אקו ונרקיס" מאת כריסטוף ויליבלד גלוק, (הרמוניה מונדי צרפת)
* 1990: *Auf schmetternde Töne* (רי"ב 207a), *Schleicht, spielende Wellen* (רי"ב 206) מאת יוהאן סבסטיאן באך
* 1991: "יוליוס קיסר" מאת גאורג פרידריך הנדל
* 1992: קונצ'רטי מאת פרנצ'סקו דוראנטה
* 1994: סינפוניות מאת גטאנו ברונטי
* 1998: "קלאופטרה וקיסר" מאת קרל היינריך גראון
* 1999: קונצ'רטי לפסנתר מס' 2 ו-3 מאת ג'ון פילד עם אנדריאס שטייר
* 1999: כך עושות כולן מאת וולפגנג אמדאוס מוצרט
* 2002: וריאציות דיאבלי (אלבום) (Winter & Winter) מאת לודוויג ואן בטהובן עם אורי קיין
* 2003: "חלום המזרח", קונצ'רטו קלן ואנסמבל זארבנד, אקו קלאסיק
* 2004: נישואי פיגארו מאת וולפגנג אמדאוס מוצרט, פרס גראמי
* 2005: "הוואלס", קונצ'רטו קלן ואנסמבל זארבנד, אקו קלאסיק
* 2009: סימפוניות מאת הנרי-ג'וזף ריגל, אקו קלאסיק
* 2010: אריות מאת אנטוניו קלדרה, עם פיליפה ירוסקי, וירג'ין קלאסיקס.
* 2010: סוויטות תזמורתיות מאת יוהאן סבסטיאן באך
* 2012: "ארטרסה" מאת לאונרדו וינצ'י

## קישורים חיצוניים

קטגוריה:הרכבים קאמריים
קטגוריה:מבצעים בכלים אותנטיים
קטגוריה:ביצוע אותנטי
פסגת לזלי (אנטארקטיקה)

**פסגת לזלי** (באנגלית: **Leslie Peak**) הוא הר סלעי נמוך שצורתו חרוט, שנמצא דרומית להר קוק ברכס לקי שבאנטארקטיקה.   

## היסטוריה
### גילוי ההר
ההר מופה לראשונה בהתבסס על תצלומי אוויר של משלחת החקר האנטארקטית הלאומית של אוסטרליה. 

### מקור השם
שמו של ההר ניתן לו על ידי ועדת השמות והמדליות האנטארקטית של אוסטרליה. 

ההר נקרא על שמו של לזלי מילר (Leslie Miller) שהיה קצין רדיו בתחנת מוסון בשנת 1964; וכן השתתף במשלחת החקר שמפתה את רכס לקי בשנת 1965.

## קישורים חיצוניים
* פסגת לזלי באתר הסקר הגאולוגי של ארצות הברית
* פסגת לזלי באתר הגאזט האנטארקטי המשווה SCAR של ממשלת אוסטרליה

## הערות שוליים

לזלי
מוריס מרינה

**מוריס מרינה** (באנגלית: **Morris Marina**) היא מכונית משפחתית אשר יוצרה במספר גרסאות, מתוצרת יצרנית הרכב הבריטית **Morris Motors Limited**  חברת בת של הקוֹנְגְּלוֹמֵרָט הבריטי **British Leyland**  אשר יוצרה בין השנים 1971–1980 בבריטניה, אוסטרליה, ניו זילנד, דרום אפריקה, מלטה ומלזיה.

## גרסאות
 
* 4 דלתות - סדאן.
* 2 דלתות - קופה.
* 2 דלתות - קבריולה, יוצרה בין השנים 1975-1978
* 5 דלתות - סטיישן.
* 2 דלתות - טנדר (בסין).
* 2 דלתות - מסחרית.

## "מוריס מרינה"

* יוצרו 1,163,116 יחידות.
* 5 נוסעים.
* 4 דלתות.
* מנוע קדמי.
* סוג הנעה: הנעה אחורית.

## תמונות

קובץ:1981 Morris 1700 Sedan (6310926307).jpg|"מוריס מרינה" 
קובץ:1974 Morris Marina 1.8 Super Saloon (7075891065).jpg|"מוריס מרינה", שנת 1974 
קובץ:1972 Morris Marina 1.8 TC Coupe (31781614662).jpg|"מוריס מרינה" דגם "TC" קופה, שנת 1972 
קובץ:Morris Marina Coupe (1).jpg |"מוריס מרינה" - קופה
קובץ:1972 Morris Marina 1.3 SDL (16506133083).jpg |"מוריס מרינה" דגם "1.3 SDL", שנת 1972 - קופה
קובץ:1972 Morris Marina Super Deluxe Coupe (17261145535).jpg|"מוריס מרינה", שנת 1972 - קופה שיוצרה באוסטרליה, מבט לתא הנהג ולוח מחוונים
קובץ:1976 Morris Marina 1.8 Super (36381719814).jpg|"מוריס מרינה", שנת 1976 
קובץ: 1975 Austin-Morris 500 DL Van (31605027005).jpg|"מוריס מרינה" דגם "500 DL", שנת 1975 - מסחרית 
קובץ:1978 Austin-Morris 500 DL Utility (7709232100).jpg|"מוריס מרינה", שנת 1978 - טנדר 
קובץ:1981 Morris 575 Utility (5903975447).jpg|"מוריס מרינה", שנת 1981 - טנדר  
קובץ:1974 Morris Marina Estate (19528638810).jpg|"מוריס מרינה", שנת 1974 - סטיישן 
קובץ:1978 Morris Marina 1.8 Super (32300239262).jpg|"מוריס מרינה", שנת 1978 - סטיישן  


## קישורים חיצוניים

* 
* 

## הערות שוליים

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:טנדרים
קטגוריה:מכוניות מסחריות

קטגוריה:דגמי מכוניות שהושקו ב-1971
קטגוריה:מכוניות בריטיות
קטגוריה:כלי רכב המורכבים במלזיה
קטגוריה:כלי רכב המורכבים במלטה
קטגוריה:כלי רכב המיוצרים בניו זילנד
קטגוריה:כלי רכב המיוצרים בדרום אפריקה
קטגוריה:כלי רכב המיוצרים באוסטרליה
מרינה
המלחמה הסינו-וייטנאמית (1075–1077)

**המלחמה הסינו-וייטנאמית** (ידועה גם כ**מלחמת לי-סונג**) הייתה מלחמה בין שושלת לי של וייטנאם (דאי ויאט) לשושלת סונג של סין בין השנים 1075–1077. המלחמה החלה כאשר הקיסר לי הורה לפלוש לסין עם למעלה מ-100,000 חיילים. לאחר ארבעים ושניים ימי מצור על יונגג'ואו (עיר הבירה של מחוז גואנגשי), הצליחו כוחות הדאי ויאט לכבוש את העיר. בתגובה לכך, ב-1076 הוביל הקיסר סונג כ-300,000 מחייליו לווייטנאם, וב-1077 הם כמעט הצליחו להגיע עד עיר הבירה טאנג-לונג, אך נהדפו על ידי הגנרל לי ת'ונג קיט. שני הצדדים נאבקו אחד בשני במשך ימים ארוכים, אך לבסוף הגנרל ת'ונג קיט הציע למפקד גואו קואי לחדול מהלחימה ולכונן שלום. קואי הסכים, ושני הצדדים הסיגו את כוחותיהם.

## לקריאה נוספת

* 


## הערות שוליים

קטגוריה:מלחמות וייטנאם
קטגוריה:וייטנאם: קרבות
קטגוריה:מלחמות סין
קטגוריה:המאה ה-11
הליאיה

ממוזער|300x300 פיקסלים|שרידי הליאיה
**הליאיה** (ביוונית עתיקה: **Ἡλιαία**; ביוונית דורית: **Ἁλία**) היה בית המשפט העליון של אתונה העתיקה. הדעה הרווחת בקרב חוקרים היא ששמו של בית המשפט נלקח מהפועל היווני העתיק ἡλιάζεσθαι, שפירושו 'קהילה'. הנחה נוספת היא שהשם נבע מהעובדה שהדיונים התקיימו בחוץ, תחת השמש (ἥλιος).

השופטים נקראו הליאסטים () או דיקסטים (ὀμωμοκότες, δικασταί'', = אלה שנשבעו, כלומר המושבעים).

## משפטים מפורסמים שנערכו באיליה
### משפט סוקרטס (399 לפנה"ס)

סוקרטס הואשם בחילול הקודש על ידי מלטוס, אניטוס ולייקון, ובסבב ההצבעה על גזר דינו, הוחלט ברוב של 280 קולות מתוך 500 לגזור עליו גזר דין מוות למרות גזר הדין, סוקרטס שמר על קור רוח לאורך המשפט, וכאשר ניתנה לו ההזדמנות לדבר, הוא לא הציע להגלות את עצמו מאתונה, ואף סירב להצעות חבריו לסייע לו להימלט.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:יוון העתיקה
קטגוריה:אתונה
יוגב בר-ששת

**יוגב בר ששת** (נולד בשנת 1979) הוא קצין בצה"ל בדרגת תת-אלוף, המשמש סגן מבקר מערכת הביטחון. קודם לכן שימש סגן ראש המנהל האזרחי, סגן מפקד עוצבת הפלדה, מפקד חטיבת יואב, קצין המבצעים של פיקוד הדרום ומפקד גדוד 50.

## ביוגרפיה
בר-ששת למד בפנימייה הצבאית לפיקוד-אור עציון. התגייס לצה"ל ושובץ בגדוד 51 בחטיבת גולני. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס מונה למפקד מחלקה בחטיבת ביסלמ"ח. בהמשך שימש כסגן מפקד פלוגה. לאחר מכן שירת כמפקד פלוגה בביסלמ"ח. בהמשך עבר לחטיבת הנח"ל ומונה למפקד פלוגה, ושימש בתפקיד בין היתר במהלך מלחמת לבנון השנייה. לאחר המלחמה מונה למפקד פלנ"ט נח"ל. בהמשך שימש כסגן מפקד גדוד 50. לאחר מכן מונה למפקד מחזור האימון המתקדם בבא"ח נח"ל.

בשנת 2012 הועלה לדרגת סא"ל ומונה למפקד גדוד לימן, גדוד מרחבי בעוצבת ברעם, ושימש בתפקיד עד שנת 2014. במאי 2014 מונה למפקד גדוד 50, והוביל אותו בין היתר במבצע שובו אחים ובמבצע צוק איתן, את תפקידו סיים ב-21 ביוני 2016. לאחר מכן מונה לקצין המבצעים של פיקוד הדרום בין השנים 2016–2019. ב-19 ביוני 2019 הועלה לדרגת אל"ם ומונה למפקד חטיבת יואב, תפקיד בו שירת עד 12 בספטמבר 2021. בשנת 2021 מונה לסגן מפקד עוצבת הפלדה, ושימש בתפקיד עד שנת 2022. באוגוסט 2022 מונה לסגן ראש המנהל האזרחי. ב-3 בספטמבר 2023 הוחלט על העלאתו לדרגת תא"ל ומינויו לסגן מבקר מערכת הביטחון.

במהלך מלחמת חרבות ברזל שימש בתפקיד מח"ט ב' בחטיבת הנח"ל. במהלך המלחמה נפצע באורח בינוני מרסיסי ירי במהלך פעילות בשכונת זייתון שבדרום העיר עזה.

## חיים אישיים
בר-ששת מתגורר בנטע, נשוי ואב לשישה.

## קישורים חיצוניים

* 

## הערות שוליים

קטגוריה:מפקדי גדוד 50
קטגוריה:מפקדי חטיבת יואב
קטגוריה:תתי-אלופים בצה"ל
קטגוריה:בוגרי הפנימייה הצבאית לפיקוד אור עציון
קטגוריה:חיילי צה"ל במלחמת חרבות ברזל
קטגוריה:יישובים קהילתיים: אישים
קטגוריה:מועצה אזורית לכיש: אישים
קטגוריה:מפקדי פלוגות במלחמת לבנון השנייה
קטגוריה:ישראלים שנולדו ב-1979
סרט הודי נהדר (שיר)

**סרט הודי נהדר** הוא שיר פארודי על הסרטים ההודיים שהיו אז פופולריים בארץ, וכן על הביטלס שנסעו להודו והושפעו מתרבותה.

השיר חובר על ידי דן אלמגור והולחן בידי סשה ארגוב.

## תוכן השיר
השיר מספר על נערה הודית שרוצה להתחתן עם אהובה, אביה איננו מסכים, אך בעקבות הופעתה של להקת הביטלס בכפר ("חיפושיות הקצב" כפי שנקראו אז) הוא נעתר לביתו.

עם זאת, עיקרו של השיר הוא החיקויים ההיתוליים ולא העלילה עצמה.

## ביצועים
ביצועו המקורי הוא בפי להקת פיקוד דיזנגוף מ-1969, בעיבודו של יאיר רוזנבלום ונכלל בתקליטה הראשון.

הוא הוקלט שוב בידי שלישיית שוקולד מנטה מסטיק בשנת 1975, בעיבודו של מתי כספי, ונכלל בתקליט הבכורה שלה.

שמיניית ווקאל ביצעה גרסה לשיר באלבום "בראשית" (1995) שהוקדש לשירי סשה ארגוב.

## קישורים חיצוניים

* מילות השיר, באתר שירונט
* השיר סרט הודי נהדר (להקת פיקוד דיזנגוף) באתר יוטיוב
* השיר סרט הודי (שלישיית שוקולד מנטה מסטיק) באתר יוטיוב
* השיר סרט הודי (שמיניית ווקאל) באתר יוטיוב
* התווים של השיר "סרט הודי נהדר" מתוך ארכיון אלכסנדר ארגוב שבספריה הלאומית

קטגוריה:שירים שנכתבו על ידי דן אלמגור
קטגוריה:שירים שהולחנו על ידי סשה ארגוב
קטגוריה:שירים על הודו
דיולה גוזון

ממוזער|דיולה גוזון באולפני הרדיו ההונגרי בשנת 1962
[ממוזער|קברו ב[בית הקברות היהודי ברחוב קוזמה, בודפשט, הונגריה|בית הקברות היהודי ברחוב קוזמה בבודפשט]]
**דְיוָּלה גוֹזוֹן** (במקור **גרוסמן**, בהונגרית: **Gózon Gyula**, נובה זמקי, סלובקיה 19 באפריל 1885 – בודפשט, 8 באוקטובר 1972) היה שחקן יהודי-הונגרי זוכה פרס קושוט, פרס האמן המצטיין ופרס האמן הדגול.

## קורות חיים
הוריו של גוזון שהתגוררו באסטרגום (עיר בצפון מרכז הונגריה) והתארחו בעיירה אֵישֶקְאוּיוַואר (אז אוסטרו-הונגריה, כיום נובה זמקי בסלובקיה) אצל הורי אמו של גוזון כשהלידה החלה. כך שהוא נולד שם. הוא גדל באסטרגום וסיים את בית הספר למשחק הפרטי של סידי רקושי. החל את הקריירה שלו באוראדיה והפך מוכר רק כשאנדרה נאג' חתם אתו חוזה משחק בקברט שלו בבודפשט.

בשנת 1917 נשא לאישה את לילי ברקי, הפרימדונה של "קברט גרניום". הזוג הופיע ביחד פעמים רבות. משנת 1927 הפך גוזון לחבר בתיאטראות שונים. ליד ענף האופרטה הוא נמשך תמיד למשחק הדרמטי: לראשונה חתם אתו חוזה התיאטרון הלאומי בשנת 1935. בתקופת מלחמת העולם השנייה, כיהודי הוא לא היה יכול לשחק בשל החוק היהודי השני והחוק היהודי השלישי, אלא במסגרת אומיקה - ההתאחדות הלאומית היהודית-הונגרית לחינוך. הוא הסתתר במקום מחבוא בביתו ואצל שכן. חזר לתיאטרון הלאומי רק בתום המלחמה בשנת 1945 ונשאר בצוות שלו עד סוף ימיו.

גוזון כיכב בסך הכל ב-90 סרטים (כבר היה על המסך בעידן הסרט האילם). העשיית הקולנועית שלו העלתה את הפופולריות שלו ללא ספק. הוא ואשתו קנו בית בעיירה קטנה ליד בודפשט (שהיום חלק מהעיר בודפשט רבתי) ברקושליגט, שם שרדו את מלחמת העולם השנייה. גוזון התגורר בבית הזה כמעט עד מותו.

## תפקידיו העיקריים

## סרטיו

## מקורות
* גוזון, על חייו (בהונגרית) Gózon Gyula a PORT.hu-n (magyarul)
*תפקידיו, סרטיו (מפורט) részletes életrajz, szerep- és filmszereplista
*

## קישורים חיצוניים

## הערות שוליים

קטגוריה:שחקני קולנוע וטלוויזיה יהודים הונגרים
קטגוריה:שחקני תיאטרון יהודים הונגרים
קטגוריה:קומיקאים יהודים הונגרים
קטגוריה:יהודים בשואה: הונגריה
קטגוריה:משתתפי פעילות האומנות אומיקה
קטגוריה:ניצולי השואה: הונגריה
קטגוריה:יהודים זוכי פרס קושוט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ילידי 1885
קטגוריה:הונגרים שנפטרו ב-1972
ליסה בונה

**ליסה בונה** (באנגלית: **Lisa Bonet**; נולדה ב-15 בנובמבר 1967) היא שחקנית אמריקאית-יהודייה. התפרסמה לראשונה בנעוריה כשגילמה את דניס הקסטבל בסיטקום "משפחת קוסבי".

## ביוגרפיה
נולדה בשם **ליסה מישל בונה** (**Lisa Michelle Bonet**) בסן פרנסיסקו, שבקליפורניה, ארצות הברית לאלן בונה, זמר אופרה אפרו-אמריקאי ממשפחה נוצרית, ולארלן ג'ויס ליטמן (1940-1998), מורה יהודייה ממוצא אשכנזי. הוריה נפרדו סמוך לאחר לידתה ואמה עברה לעמק סן פרננדו וגידלה את בתה לבדה. לה חמש אחיות-למחצה ושני אחים-למחצה מנישואיו של אביה לדברה צ'רץ. בוגרת בית הספר התיכון בירמינגהאם שבוואן נייס, קליפורניה. מאוחר יותר, למדה משחק ב-Celluloid Actor's Studio בצפון הוליווד.

## קריירה

בגיל 17 החלה לגלם את דניס האקסטבל בסיטקום "משפחת קוסבי".

## חיים אישיים
בגיל 20 נישאה לראשונה, בשנים 1987–1993, למוזיקאי האמריקאי ממוצא יהודי לני קרביץ, ונולדה להם בת, השחקנית זואי קרביץ. מאז 2017 נשואה לשחקן ג'ייסון מומואה, הצעיר ממנה ב-12 שנה, ולהם בן ובת. בינואר 2022 הודיעו השניים כי הם נפרדים.

## פילמוגרפיה חלקית
### קולנוע
* 1983 – Sound of Sunshine - Sound of Rain
* 1987- ליבו של אנג'ל
* 1993 – Bank Robber
* 1994 – Dead Connection
* 1994 – New Eden
* 1998 – אויב המדינה
* 2000 – נאמנות גבוהה
* 2002 – Lathe of Heaven
* 2003 – בייקר בויז
* 2014 – הדרך לפלומה

### טלוויזיה
* 1984–1992 - משפחת קוסבי
* 1987–1993 – עולם אחר
*2008–2009 - *Life on Mars*
*הדרך האדומה - 2015-2014
*ריי דונובן – 2016

## קישורים חיצוניים

* 
* 
* "NOVEMBER 15: AFRICAN-AMERICAN JEWS ON TV"

## הערות שוליים

קטגוריה:אמריקאים ילידי קליפורניה
קטגוריה:סן פרנסיסקו: אישים
קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה יהודיות אמריקאיות
קטגוריה:שחקני קולנוע וטלוויזיה יהודים אמריקאים
קטגוריה:נשים זוכות פרסים
קטגוריה:יהודים אפרו-אמריקאים
קטגוריה:יהודיות אפרו-אמריקאיות
קטגוריה:אמריקאיות שנולדו ב-1967
קטגוריה:אמריקאים שנולדו ב-1967
יחסי גרמניה–נמיביה

**יחסי גרמניה–נמיביה** מתייחסים לקשרים הדו-צדדיים של גרמניה ונמיביה. קשר זה הוא בעל חשיבות מיוחדת שכן נמיביה נכבשה על ידי הקיסרות הגרמנית במאה ה-19, וגרמניה היא כעת התורמת הגדולה ביותר של נמיביה לסיוע בפיתוח.

פיטר קת'ביווי, נשיא אוניברסיטה הראשון של אוניברסיטת נמיביה וחבר SWAPO ותיק (ארגון העם של דרום מערב אפריקה), היה שגריר נמיביה בברלין מאז 2006.

## היסטוריה
### יחסים קדם-קולוניאליים
קשרים ראשונים בין שתי המדינות התרחשו כאשר מיסיונרים גרמנים נשכרו על ידי האגודה המיסיונרית בלונדון, כדי להתחיל לעבוד בדרום נמיביה במהלך סוף המאה ה-18 ותחילת המאה ה-19.

### דרום מערב אפריקה הגרמנית
250px|שמאל|ממוזער|דגל דרום-מערב אפריקה הגרמנית
250px|שמאל|ממוזער|הצעה לדגל דרום-מערב אפריקה הגרמנית

כחלק מההמרוץ לאפריקה הגיעה האימפריה הגרמנית לאזור שכעת הוא נמיביה, כמעצמה מיישבת בשנות ה-80 של המאה ה-19, והקימה את דרום-מערב אפריקה הגרמנית. השלטון הקולוניאלי הגרמני סומן על ידי מתחים והביא לרצח העם של ההררו והנאמה בין השנים 1904 עד 1907, והתוצאה הייתה מותם של 65,000 אנשי הררו (80% מכלל אוכלוסיית הררו), ו-10,000 נאמה (50% מכלל אוכלוסיית נאמה). המושבה נשלטה על ידי גרמניה עד שנת 1915 כאשר נכבשה על ידי כוחות איחוד דרום אפריקה.

### מלחמת העולם הראשונה עד לעצמאות נמיביה
בתקופת השלטון בדרום אפריקה הייתה גרמנית אחת משלוש השפות הרשמיות של נמיביה, לצד אנגלית והולנדית, והאחרונה הוחלפה באפריקאנס בשנת 1925.

העצמאות של נמיביה בשנת 1990 הייתה במקביל לאיחוד הגרמני, מה שהביא להתפתחות איטית של יחסים דיפלומטיים. עם זאת, בשנים 1989 וגם 2004, ממשלת גרמניה הכירה באחריותה לנמיביה כמדינת שותפות בעדיפות.

בשנת 2004 ביקרה בנמיביה שרת הפיתוח הגרמנית היידמארי וויצזורק-זאול, וביקש את סליחת העבר מהמדינה. בנאומה במלאת מאה שנה לרצח העם של ההררו והנאמה באוקקרארה היא הייתה האישיות הרשמית הראשונה בממשלת גרמניה שהתנצלה רשמית, וכינתה את האירוע "וולקרמורד" (*רצח עם*), מילה שנמנעה בעבר בזהירות על מנת לא להזמין טענות פיצויים.

כיום לא מעט בגלל שיתוף הפעולה והחילופים המשופרים באופן משמעותי, כמו גם בגורל הנוכחות הקבועה של "הקהילה הגרמנית בנמיביה", שתי המדינות מנהלות דיאלוג חדש, שלעיתים גם הוא קופא על שמריו.

## כלכלה
שמאל|ממוזער| שגרירות נמיביה בברלין

### סיוע בפיתוח
לפי חישוב על בסיס לנפש, נמיביה היא המקבלת הגדולה ביותר של סיוע בפיתוח מגרמניה באפריקה. משנת 1990 ועד 2004, נמיביה קיבלה יותר מ-500 מיליון € (619 מיליון $) כסיוע, current התרומה השנתית היא 11.5 מיליון אירו.

מלבד התרומות הרגילות עבור נמיביה (העומדות כעת על סכום של 11.5 מיליון אירו בשנה), גרמניה תומכת בקמפיינים מיוחדים, למשל "יוזמה לפיוס", שמטרתה ליצור או לשפר את קידוחי העיר, מוזיאוני מורשת, מרכזי יצירה ותרבות וכן בתי ספר, אכסניות ומרפאות. יוזמה זו גורמת לגרמניה לתת 20 מיליון אירו נוספים במשך עשר שנים משנת 2007 עד 2016.

### תיירות
בשנת 2008 העריך משרד החוץ הגרמני כי בממוצע 60,000 תיירים גרמנים ביקרו בנמיביה בשנה, והתוצאה היא מאזן תשלומים חיובי בין המדינות.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ